Villiruusu
Näki poika ruususen,
 ruusun kankahalla,
 nuoren, huomenhohtoisen,
 luokse riensi riemuiten
 innoll’ ihanalla.
 Punaruusu, ruusunen,
 ruusu kankahalla.

 Poika virkkoi: »Poimin sun,
 ruusu kankahalla!»
 Ruusu virkkoi: »Vihlaisun
 saat, ett’ aina muistat mun, –
 liiku loitommalla!»
 Punaruusu, ruusunen,
 ruusu kankahalla.

 Poimi poika huimapää
 ruusun kankahalla;
 ruusu pisti ryöstäjää,
 ah! ja voi! jo voihki tää
 tuskan tuiman alla.
 Punaruusu, ruusunen,
 ruusu kankahalla.

Johann Wolfgang von Goethe
Otto Manninen
Runot

de:Heidenröslein